ΓΡΑΠΤΗ ΕΡΩΤΗΣΗ E-0302/03

υποβολή: Jan Wiersma (PSE), Joost Lagendijk (Verts/ALE)και Elisabeth Schroedter (Verts/ALE) προς το Συμβούλιο

(10 Φεβρουαρίου 2003)

Θέμα: Χτυπήματα με πυρηνικά όπλα, μέρος του στρατηγικού δόγματος των Ηνωμένων Πολιτειών· επιβλαβείς συνέπειες για την ΚΕΠΠΑ, ΕΠΑΑ και τιςπερατλαντικές σχέσεις (στο πλαίσιο του ΝΑΤΟ)

1. Έχει το Συμβούλιο ενημερωθεί για τα άρθρα της Washington Post στις 11 Δεκεμβρίου με τον τίτλο Προληπτικά χτυπήματα, μέρος του στρατηγικού δόγματος των ΗΠΑ, και του Guardian με τίτλο Η πυρηνική στρατηγική των ΗΠΑ απειλεί τον κόσμο, και έχει το Συμβούλιο λάβει αντίγραφο του σχετικού εγγράφου για την πολιτική των ΗΠΑ, το οποίο αναφέρεται στα εν λόγω άρθρα, όπου επιβεβαιώνεται ότι οι Ηνωμένες Πολιτείες είναι διατεθειμένες να χρησιμοποιήσουν πυρηνικά όπλα εναντίον χωρών που πιστεύεται ότι αναπτύσσουν και/ή διαθέτουν όπλα μαζικής καταστροφής ή εξαρτήματα όπλων μαζικής καταστροφής (το έγγραφο δημοσιεύθηκε το Δεκέμβριο 2002 με τον τίτλο Εθνική στρατηγική για την καταπολέμηση όπλων μαζικής καταστροφής)·

2. Μπορεί το Συμβούλιο να αρνηθεί ή να επιβεβαιώσει ότι το εν λόγω έγγραφο αποτελεί τμήμα προεδρικής οδηγίας, και συμφωνεί το Συμβούλιο με την άποψη ότι η προληπτική χρήση πυρηνικών όπλων, όπως περιγράφεται στο προαναφερθέν έγγραφο πολιτικής, πρέπει να θεωρείται ως επίσημη πολιτική ασφαλείας των ΗΠΑ·

3. Συμμερίζεται το Συμβούλιο την άποψη ότι μια τέτοια πολιτική παραβιάζει τις καλούμενες αρνητικές εγγυήσεις ασφαλείας, όπως συμφωνήθηκε στο πλαίσιο της Συνθήκης για τη Μη Διάδοση των Πυρηνικών Όπλων, οι οποίες αποκλείουν τη χρησιμοποίηση πυρηνικών όπλων εναντίον κρατών που δεν διαθέτουν πυρηνικά όπλα·

4. Ανησυχεί το Συμβούλιο για την επιχειρησιακή χρήση τακτικών πυρηνικών όπλων κατά συμπαγώνπογείων στόχων (robust nuclear earth penetrator), όπως προβλέπεται από την New Nuclear Posture Review των ΗΠΑ, που δημοσιεύθηκε τον Ιανουάριο 2002·

5. Ποια μέτρα λαμβάνει το Συμβούλιο — από κοινού με τα κράτη μέλη και μέσω των κρατών μελών, στα πλαίσια του ΝΑΤΟ, του ΟΗΕ και των άμεσων σχέσεων με τις ΗΠΑ — να πείσει την κυβέρνηση των Ηνωμένων Πολιτειών ότι η απειλή χρησιμοποίησης πυρηνικών όπλων ως αυτοάμυνα, έξω από τα πλαίσια του κλασικού αποτρεπτικού χαρακτήρα, αποτελεί μία επικίνδυνη προσέγγιση σε παγκόσμιο επίπεδο επειδή θα αυξήσει τις πιθανότητες πυρηνικού πολέμου και θα αποτελέσει μεγάλη απειλή για τις σχέσεις μεταξύ των ΗΠΑ και της ΕΕ, τόσο στους κόλπους του ΝΑΤ όσο και εκτός αυτού· Ποια μέτρα θα λάβει το Συμβούλιο για να δεσμεύσει περισσότερο ενεργητικά τις ΗΠΑ σε ό,τι αφορά ισχύουσες συνθήκες μη διάδοσης πυρηνικών όπλων και ελέγχου των εξοπλισμών·

6. Ποιες εγγυήσεις μπορεί να δώσει το Συμβούλιο ότι οι πυρηνικές επιθέσεις των ΗΠΑ δεν θα αποτελέσουν μέρος τυχόν επιχείρησης στην οποία θα μπλέκονται κράτη μέλη της ΕΕ ή η μελλοντική Δύναμη Ταχείας Επέμβασης του ΝΑΤΟ·

Απάντηση

(13 Μαΐου 2003)

Το Συμβούλιο έχει ως γενική πολιτική να μην συζητά θέματα με βάση άρθρα εφημερίδων. Το Συμβούλιο δεν έχει εξετάσει το άρθρο της Washington Post στο οποίο αναφέρονται οι αξιότιμοι κ. βουλευτές. Το Συμβούλιο δεν έχει εξετάσει το αναφερόμενο έγγραφο για την πολιτική των ΗΠΑ, ούτε του έχειποβληθεί επισήμως.

Η Διάσκεψη Αναθεώρησης του 2000 των συμβαλλομένων μερών της συνθήκης περί μη διαδόσεως πυρηνικών όπλων (ΝΡΤ) συμφώνησε στο τελικό έγγραφο ότι, νομικά δεσμευτικές διασφαλίσεις ασφαλείας από τα πέντε κράτη που διαθέτουν πυρηνικά όπλα προς τα κράτη που δεν διαθέτουν πυρηνικά όπλα και είναι συμβαλλόμενα μέρη της NPT, ενισχύουν το καθεστώς μη διάδοσης των πυρηνικών όπλων. Επιπλέον, η Διάσκεψη σημείωσε ότι, τα κράτη που διαθέτουν πυρηνικά όπλα επαναβεβαίωσαν τη δέσμευσή τους στην απόφαση 984/1995 του Συμβουλίου Ασφαλείας των Ηνωμένων Εθνών σχετικά με τις διασφαλίσεις ασφαλείας των κρατών που διαθέτουν πυρηνικά όπλα και είναι συμβαλλόμενα μέρη της ΝΡΤ. Όλα τα κράτη μέλη της ΕΕ είναι συμβαλλόμενα μέρη της ΝΡΤ.

Η ΕΕ έχει δεσμευθεί και εξακολουθεί να παραμένει δεσμευμένη σε μια πολυμερή προσέγγιση για την αντιμετώπιση ζητημάτων σχετικών με τον αφοπλισμό, τον έλεγχο όπλων και τη μη διάδοση. Επιπλέον, η ΕΕ, στις τακτικές επαφές της με τις ΗΠΑ, θέτει επίσης τα θέματα αυτά και ενθαρρύνει κυρίως τις ΗΠΑ να συνεχίσουν να συμμετέχουν ενεργά στις συζητήσεις στα διάφορα διεθνή φόρα. Στα πλαίσια του διαλόγου ΕΕ-ΗΠΑ, η ΕΕ, μεταξύ άλλων θεμάτων, συνεχίζει να απευθύνει έκκληση προς τις ΗΠΑ για κύρωση της Συνθήκης για την πλήρη απαγόρευση των πυρηνικών δοκιμών (CTBT).

Όσον αφορά το θέμα που τίθεται στην παράγραφο 6, εναπόκειται στα κράτη μέλη της ΕΕ να αποφασίζουν για τη συμμετοχή τους σε στρατιωτικές επιχειρήσεις με βάση την εθνική κυριαρχία τους. Επιπλέον, θα πρέπει ναπενθυμισθεί ότι η αρχή περί αυτονομίας λήψεως αποφάσεων της Ευρωπαϊκής Ένωσης εφαρμόζεται στο πλαίσιο κάθε δράσης που αναλαμβάνεται δυνάμει του Τίτλου V της ΣΕΕ.